gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4156, del 27-12-2001 (2001/12423)

Informació pública de la instal·lació de tanatori a la zona del cementeri per Servicios Funerarios Marco, SL.
-------------------------------------------------------------------------------------------------------------

### Dades del document

Número de DOGV
:   4156

Data del DOGV
:   27-12-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12758


Organisme emissor
:   Ajuntament d'Onda

Tipus de document
:   Anunci

Informació pública de la instal·lació de tanatori a la zona del cementeri per Servicios Funerarios Marco, SL. [2001/X12536]
  
El Ple de l'Ajuntament, en la sessió ordinària del dia 26 de novembre de 2001, va acordar sotmetre a informació pública, pel termini de quinze dies, la proposta de conveni urbanístic, entre este ajuntament i la mercantil Servicios Funerarios Marco, SL, la part dispositiva del qual es transcriu literalment:
  
«Primer
  
L'Ajuntament d'Onda es compromet de tramitar amb urgència, dins de l'àmbit de les seues competències, la declaració d'interés comunitari que tinga per objecte la implantació d'un tanatori a nom de la mercantil Servicios Funerarios Marco, SL, en la parcel·la 42 del polígon 26, a la zona del cementeri.
  
A este respecte, l'ajuntament considerarà d'interés públic la seua ubicació i, d'acord amb l'art. 16.4 de la LSNU, paràgraf primer, l'Ajuntament no sols informarà favorablement la seua implantació, sinó que atorgarà per raons de foment (per la implantació del tanatori en l'àrea geogràfica del cementeri municipal) l'exempció del cànon urbanístic per a la dita activitat, per un període de 30 anys.
  
Així mateix, l'Ajuntament d'Onda es compromet a col·laborar en la prolongació de les xarxes d'abastiment públic existents al cementeri fins al front de la fatxada de l'edifici a construir i permetrà i facilitarà a Servicios Funerarios Marco, SL, la connexió i connexió als serveis d'aigua potable i clavegueram. Al mateix temps, en la mesura de les seues possibilitats, intercedirà davant de l'empresa subministradora d'energia elèctrica, telefonia i aigua potable, per al ràpid i eficaç desenvolupament de les gestions necessàries per a la connexió.
  
Segon
  
Servicios Funerarios Marco, SL, renúncia expressament a qualsevol reclamació passada, present o futura amb motiu de la suspensió de llicències en matèria d'instal·lació de tanatoris, eximint a l'Ajuntament de qualsevol responsabilitat patrimonial, civil o administrativa que poguera dimanar d'aquells actes administratius».
Diari Oficial de la Generalitat Valenciana


Sumari del DOGV 3987, del 26-04-2001 (2001/3841)

RESOLUCIÓ de 27 de març de 2001, del conseller d'Obres Públiques, Urbanisme i Transports, relativa a l'execució de la Sentència 632, de 24 de juliol de 1995, del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/3841


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 27 de març de 2001, del conseller d'Obres Públiques, Urbanisme i Transports, relativa a l'execució de la Sentència 632, de 24 de juliol de 1995, del Tribunal Superior de Justícia de la Comunitat Valenciana. [2001/X3841]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, Secció Primera, recurs núm. 1/347/1993, promogut per Turegano, SA, contra la resolució del conseller d'Obres Públiques, Urbanisme i Transports desestimatòria del recurs d'alçada sobre el Pla General d'Ordenació Urbana de Quart de Poblet, s'ha dictat la Sentència número 632, de 24 de juliol de 1995, la part dispositiva de la qual diu així:
  
?Decidim:
  
1) Estimar el recurs contenciós administratiu interposat per Turegano, SA, representada per la procuradora senyora Belén Alcón Espinosa, contra la Resolució de la Comissió Territorial d'Urbanisme de València, de data 27 de juliol de 1992, aprovatòria definitivament del Pla General d'Ordenació Urbana de Quart de Poblet, així com contra la desestimació presumpta de l'alçada contra aquesta formulada; les quals es declaren contràries a dret i, en conseqüència, s'anul·len.
  
2) No es fa especial imposició de costes?.
  
Vista la Sentència de 18 de desembre de 2000 de la Secció Cinquena de la Sala Contenciosa Administrativa del Tribunal Suprem, recaiguda en el recurs de cassació núm. 8.557/95, per la qual s'acorda:
  
?Que hem de declarar i declarem no haver-hi lloc als recursos de cassació interposats en el rotlle núm. 8.557/95, que condemna els recurrents en costes?.
  
En virtut d'això, aquesta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus propis termes l'expressada Sentència ferma número 632, de 24 de juliol de 1995, del Tribunal Superior de Justícia de la Comunitat Valenciana?.
  
València, 27 de març de 2001.- El conseller d'Obres Públiques, Urbanisme i Transports: José Ramón García Antón.
Diari Oficial de la Generalitat Valenciana


Sumari del DOGV 4137, del 28-11-2001 (2001/11261)

CORRECCIÓ d'errades a l'Ordre de 29 de juny de 2001, de la Conselleria de Cultura i Educació, per la qual es modifica l'autorització en els nivells educatius que s'especifiquen en l'annex a diversos centres docents privats.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4137

Data del DOGV
:   28-11-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/11916


Data del document
:   12-11-2001

Organisme emissor
:   Conselleria de Cultura i Educació

Tipus de document
:   Correcció d'errades

Correcció d'errades

 Descriptors 

:   * ensenyament privat
    * centre d'ensenyament

CORRECCIÓ d'errades a l'Ordre de 29 de juny de 2001, de la Conselleria de Cultura i Educació, per la qual es modifica l'autorització en els nivells educatius que s'especifiquen en l'annex a diversos centres docents privats. [2001/11038]
  
Advertida una errada en l'ordre damunt citada, publicada en el Diari Oficial de la Generalitat Valenciana de 7 de novembre de 2001, núm. 4122, s'hi fa a continuació la rectificació corresponent.
  
En l'annex, en l'apartat corresponent al centre Colegio Ortega, SL, de València, codi 01287443, on diu:
  
«- 18 unitats d'Educació Primària, amb 148 llocs escolars.»
  
Ha de dir:
  
«- 8 unitats d'Educació Primària, amb 148 llocs escolars.»
  
València, 12 de novembre de 2001
  
El conseller de Cultura i Educació
  
MANUEL TARANCÓN FANDOS
Diari Oficial de la Generalitat Valenciana


Sumari del DOGV 3960, del 15-03-2001 (2001/2075)

Informació pública de citació per compareixença.
------------------------------------------------

### Dades del document

Número de DOGV
:   3960

Data del DOGV
:   15-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2075


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de citació per compareixença. [2001/X2075]
  
D'acord amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa la Llei 66/1997, de 30 de desembre, de Mesures Fiscals, Administratives i d'Ordre Social, en no haver-se pogut realitzar la notificació corresponent en el domicili de l'interessat, per causa no imputable a aquesta administració, amb aquesta es cita els obligats tributaris que tot seguit es detallaran perquè compareguen, en el termini dels deu dies següents a aquesta publicació, a la seu d'aquesta oficina liquidadora de Llíria, situada al c/ Duc de Llíria núm. 57, a l'efecte de ser notificats dels actes relatius als procediments que, així mateix, s'indiquen, de la tramitació dels quals és responsable aquest servei. Si, transcorregut aquest termini, no s'haguera comparegut, es tindrà per practicada la notificació corresponent des de l'endemà del venciment d'aquest.
  
Relació que se cita:
  
València, 28 de febrer de 2001.- La directora territorial: Teresa Fluviá Rodríguez.
Diari Oficial de la Generalitat Valenciana


Sumari del DOGV 4015, del 06-06-2001 (2001/5311)

Notificació en extracte de la Resolució d'1 de març de 2001. Expedient número 156/2001.
---------------------------------------------------------------------------------------

### Dades del document

Número de DOGV
:   4015

Data del DOGV
:   06-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5311


Organisme emissor
:   Conselleria de Benestar Social

Tipus de document
:   Anunci

Notificació en extracte de la Resolució d'1 de març de 2001. Expedient número 156/2001. [2001/Q5311]
  
Com que no s'ha pogut practicar la notificació personal a les persones interessades, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè les persones interessades puguen tenir coneixement íntegre de l'acte i en quede constància, podran comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció de Menors, sítia al calle de Fernando Madroñal, 52, d'Alacant, de 10.00 a 14.00 hores.
  
- Expedient núm.: 156/2001
  
- Persona interessada: Amina Resgauoi
  
- Últim domicili conegut: Altea (Alacant)
  
Resolució de la Direcció Territorial de Benestar Social d'Alacant, d'1 de març de 2001, en les quals s'adopten els acords:
  
Situació legal de desemparament i acordar l'estada temporal amb família extensa des de l'1 de març de 2001 del menor Y.R.
  
Contra aquesta resolució, les persones interessades podran interposar recurs davant l'ordre jurisdiccional civil, d'acord amb allò establit en la Llei d'Enjudiciament Civil i segons allò disposat en la disposició addicional primera de la Llei Orgànica 1/1996, de 15 de gener, de Protecció Jurídica del Menor.
Diari Oficial de la Generalitat Valenciana


Sumari del DOGV 4004, del 22-05-2001 (2001/4757)

ACORD de 27 de febrer de 2001, del Govern Valencià, pel qual s'autoritza determinada transferència de crèdit del capítol I (Despeses de personal) del programa pressupostari 443.10 Protecció als Consumidors i Qualitat de Béns i Serveis al programa 722.10 Ordenació i Promoció Industrial i Energètica, per a l'adscripció d'un lloc de treball, per import de sis milions dues-centes noranta-cinc mil seixanta pessetes (6.295.060 PTA). Exp. 11.001/2001/003.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4004

Data del DOGV
:   22-05-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/4757


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 27 de febrer de 2001, del Govern Valencià, pel qual s'autoritza determinada transferència de crèdit del capítol I (Despeses de personal) del programa pressupostari 443.10 Protecció als Consumidors i Qualitat de Béns i Serveis al programa 722.10 Ordenació i Promoció Industrial i Energètica, per a l'adscripció d'un lloc de treball, per import de sis milions dues-centes noranta-cinc mil seixanta pessetes (6.295.060 PTA). Exp. 11.001/2001/003. [2001/X4757]
  
El Govern Valencià, en la reunió del dia 27 de febrer de 2001, adoptà l'acord següent:
  
La Conselleria d'Indústria i Comerç ha proposat el canvi d'adscripció del lloc de treball 1149, del programa 443.10 Protecció als Consumidors i Qualitat de Béns i Serveis al programa pressupostari 722.10 Ordenació i Promoció Industrial i Energètica, per un import de 6.295.060 pessetes amb l'objecte d'una millor adequació de l'esquema organitzatiu de la Direcció Territorial de Castelló.
  
En aquest sentit, el Govern Valencià, a proposta del conseller d'Economia, Hisenda i Ocupació, en virtut del que disposen els articles 18 i 19 a) de la Llei 12/2000, de 28 de desembre, de Pressupostos de la Generalitat Valenciana per a l'exercici 2001, i d'acord amb la limitació continguda en l'article 33 a) del text refós de la Llei d'Hisenda Pública de la Generalitat Valenciana,
  
ACORDA
  
Primer
  
S'autoritza la minoració de crèdit en l'aplicació pressupostària 83.73.415.09.17 per import de 6.295.060 pessetes.
  
Segon
  
S'autoritza l'increment de crèdit en l'aplicació pressupostària 07.86.119.05.73 per import de 6.295.060 pessetes.
  
València, 27 de febrer de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 4041, del 12-07-2001 (2001/6731)

Notificació de la sentència del procediment de desnonament número 429/2000-J.
-----------------------------------------------------------------------------

### Dades del document

Número de DOGV
:   4041

Data del DOGV
:   12-07-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/6731


Organisme emissor
:   Jutjat de Primera Instància Número 2 de Torrent

Tipus de document
:   Edicte

Notificació de la sentència del procediment de desnonament número 429/2000-J. [2001/S6731]
  
Procediment: desnonament 429/2000-J.
  
Demandant: Natalia Castrillón Serna.
  
Procuradora: Rosa María Correcher Pardo.
  
Demandada: María Luz Seller Díaz.
  
Belén Arquimbau Guastavino, jutgessa del Jutjat de Primera Instància número 2 de Torrent (València), fa saber:
  
Que en aquest Jutjat, se segueixen les actuacions de desnonament 429/2000-J a instància de la senyora Natalia Castrillón Serna representada per la procuradora la senyora Rosa María Correcher Pardo contra la senyora María Luz Seller Díaz, en el qual per resolució de data d'avui s'ha acordat, com tot seguit es verifica, notificar la sentència dictada en les actuacions indicades a la demandada, la senyora María Luz Seller Díaz, en domicili desconegut.
  
La sentència esmentada té com a part dispositiva el que es diu tot seguit:
  
«Decisió
  
Estimar la demanda formulada per la senyora Natalia Castrillón Serna, representada per la procuradora la senyora Rosa Correcher Pardo i assistida per la lletrada la senyora Antonia Escoms Peiró contra la senyora María Luz Seller Díaz, hem de declarar i declarem resolt per falta de pagament, el contracte d'arrendament d'habitatge situat a Paiporta, al carrer Albal, número 16, pis 2n, porta 14, i, per tant, s'ha de procedir al desnonament, i es condemna a la part demandada que, dins del termini legal, deixe lliure, buit i a disposició de la part actora, l'indicat immoble, amb l'advertència de llançament si no ho verifica. Amb expressa imposició de costes a la part demandada.
  
Aquesta és la nostra sentència, contra la qual es pot interposar recurs d'apel·lació en aquest jutjat, en el termini de cinc dies en la forma que estableix l'article 457, en relació amb el 449-1 de la Llei d'Enjudiciament Civil 1/2000, de 7 de gener, que pronunciem, manem i firmem.»
  
I perquè valga de notificació de la sentència s'expedeix aquesta.
Diari Oficial de la Generalitat Valenciana


Sumari del DOGV 3910, del 04-01-2001 (2000/10286)

Ressenya de la Resolució del director general d'Urbanisme i Ordenació Territorial, de 18 d'agost de 2000, per la qual es declara definitivament aprovada l'homologació i pla parcial del sector SUNP 27 bis, previst en el pla general d'Ontinyent.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10891


Data del document
:   18-08-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Ontinyent
    * pla d'urbanisme

Ressenya de la Resolució del director general d'Urbanisme i Ordenació Territorial, de 18 d'agost de 2000, per la qual es declara definitivament aprovada l'homologació i pla parcial del sector SUNP 27 bis, previst en el pla general d'Ontinyent. [2000/F10358]
  
D'acord amb l'article 59.4.B) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme, de 18 d'agost de 2000, que va ser publicada juntament amb les normes urbanístiques aprovades en el Butlletí Oficial de la Província de València número 246, de 16 d'octubre de 2000.
  
Homologació i pla parcial del sector SUNP 27 bis d'Ontinyent.
  
València, 28 de novembre de 2000.- El secretari de la Comissió Territorial d'Urbanisme de València: José Manuel Palau Navarro.
  
Conselleria d'Obres Públiques,
  
Urbanisme i Transports
Diari Oficial de la Generalitat Valenciana


Sumari del DOGV 4151, del 19-12-2001 (2001/12806)

CORRECCIÓ d'errades a l'Ordre de 26 de novembre de 2001, de la Conselleria de Benestar Social, per la qual es regulen i es convoquen ajudes dirigides al sosteniment dels distints programes i serveis especialitzats d'intervenció i atenció a famílies, menors i adopció, per a l'exercici corresponent a l'any 2002, publicada en el DOGV 4.146, de 12 de desembre de 2001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4151

Data del DOGV
:   19-12-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/12668


Data del document
:   14-12-2001

Organisme emissor
:   Conselleria de Benestar Social

Tipus de document
:   Correcció d'errades

Correcció d'errades

 Descriptors 

:   * família
    * ajuda pública
    * servei social
    * suport econòmic
    * adopció

CORRECCIÓ d'errades a l'Ordre de 26 de novembre de 2001, de la Conselleria de Benestar Social, per la qual es regulen i es convoquen ajudes dirigides al sosteniment dels distints programes i serveis especialitzats d'intervenció i atenció a famílies, menors i adopció, per a l'exercici corresponent a l'any 2002, publicada en el DOGV 4.146, de 12 de desembre de 2001. [2001/12185]
  
Advertit error en els annexos que tot seguit es relacionen, es publiquen de nou adjunts a aquesta correcció d'errors:
  
Annex II: model de sol·licitud d'ajudes per a programes de família i menor.
  
Annex III: model de sol·licitud d'ajuda per a promoció de l'adopció.
  
Annex IV: model de certificació de justificació d'obligació contreta - execució del pagament d'entitats locals.
  
Annex V: model de justificació d'entitats privades.
  
Aquesta publicació no modifica les bases normatives de la convocatòria, ni el termini de sol·licitud establida en publicar aquesta en el DOGV número 4.146, que va començar a comptar des de l'esmentada publicació.
  
València, 14 de desembre de 2001
  
El conseller de Benestar Social
Diari Oficial de la Generalitat Valenciana


Sumari del DOGV 4026, del 21-06-2001 (2001/5449)

RESOLUCIÓ de 30 de març de 2001, de la Universitat Politècnica de València, per la qual es nomena el senyor Miguel Àngel Mateo Pla professor titular d'escola universitària de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5449


Organisme emissor
:   Universitat Politècnica de València

Tipus de document
:   Resolució

RESOLUCIÓ de 30 de març de 2001, de la Universitat Politècnica de València, per la qual es nomena el senyor Miguel Àngel Mateo Pla professor titular d'escola universitària de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors. [2001/M5449]
  
De conformitat amb la proposta elevada per la comissió nomenada per a jutjar el concurs convocat per Resolució de 9 de juny de 2000 d'aquesta universitat, plaça número 55/00, codi 1843, (BOE de 4 de juliol de 2000), i presentada per l'interessat la documentació a què fa referència el punt desé de la convocatòria, aquest rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar el senyor Miguel Àngel Mateo Pla, amb número de document nacional d'identitat número 33227810, professor titular d'escola universitària de la Universitat Politècnica de València, de l'àrea de coneixement d'Arquitectura i Tecnologia de Computadors, adscrita al Departament d'Informàtica de Sistemes i Computadors.
  
València, 30 de març de 2001.- El rector: Justo Nieto Nieto.